**Hvem er vi, Lions**

 Lions Club International er verdens største humanitære serviceorganisasjon med ca. 1,4 millioner medlemmer i mer enn 200 land, flere enn det er medlemsland i FN.

I Norge er det ca. 8.000 medlemmer fordelt på ca. 400 klubber.

God organisering og lokalkunnskap bidrar til at Lions ofte er blant de første til å hjelpe ved katastrofer. Lionsbevegelsen er kjønnsnøytral og er politisk og religiøs nøytrale. Lions baserer seg på at engasjerte mennesker med forskjellige erfaringer arbeider sammen i et sosialt aktivt klubbmiljø. Dette gir styrke til å yte en felles innsats for vanskeligstilte enkeltmennesker og grupper.

Lions motto er : We Serve – «Til Tjeneste».

Vi er venner som hjelper andre.

Lions visjon er å være globalt ledende serviceorganisasjon og den fremste i humanitær tjeneste.

Vår oppgave er å skape forståelse hos alle mennesker for verdens behov humanitær hjelp og yte frivillig innsats med lokalt engasjement og internasjonalt samarbeid.

Medlemskap i Lions gir utviklingsmuligheter for den enkelte, og ved å ta kontakt med ett medlem eller vår klubb kan du bli med på dette i et sosialt hyggelig vennskap.